Katolicisme vs protestantisme

Lærernoter

* Kristendommen har i alt 3 hovedretninger – katolicisme, ortodoks og protestantisk
* I 1054 sker den første splittelse og der opstår en katolsk og en ortodoks retning.
* Den ortodokse kristendom bredte sig til Mellemøsten, Nordafrika, Rusland, Balkan og det østlige Europa
* Den katolske kristendom bredte sig i det vestlige og nordlige Europa
* Den anden splittelse sker i 1500-tallet med Reformationen

|  |  |  |
| --- | --- | --- |
| **Bibelen** | Der lægges vægt på både Bibelen og den kirkelige tradition (repræsenteret ved paven og biskopperne). Vigtige tolkninger besluttes på et kirkemøde | Bibelens autoritet står over kirken  Bibelen taler direkte til den enkelte troende – derfor skal den oversættes til modersmål |
| **Religiøst hierarki** | Paven er Kristi stedfortræder og kan bestemme hvad der er rigtig kristendom. Strengt religiøst hierarki. Der er forskel på gejstlige og lægfolk | Luther afviser pavens overhøjhed. Hverken paven eller kirken skal stå mellem Gud og menneske. Alle mennesker står lige overfor Gud og har ret til at forkynde ordet. Ingen forskel på gejstlige og lægfolk |
| **Gudstjeneste og sakramenter** | Nadveren er gudstjenestens højdepunkt. Der er 7 sakramenter. Frem til 1970 foregik messen på latin | Prædikenen er gudstjenestens højdepunkt, Der er 2 sakramenter (dåb og nadver). Gudstjeneste foregår på modersmål |
| **Mennesket** | Mennesket er syndigt og kan ikke frelse sig selv. Mennesket har pligt til at nærme sig Gud via fx gode gerninger og deltagelse i messen | Mennesket er både syndigt og retfærdiggjort – selv om mennesket hele tiden synder, tilgives det.  Retfærdiggørelse via tro |